**NOTĂ DE FUNDAMENTARE**

**Secţiunea 1**

**Titlul proiectului de act normativ**

|  |
| --- |
| **Hotărâre**  **privind aprobarea amplasamentului şi a declanşării procedurii de expropriere a imobilelor proprietate privată care constituie coridorul de expropriere aflat pe amplasamentul lucrării de utilitate publică de interes naţional „*Reabilitarea liniei de cale ferată Braşov – Simeria, componentă a Coridorului Rin-Dunăre, pentru circulaţia trenurilor cu viteza maximă de 160 km/h, tronsonul Braşov – Sighișoara”*, *subsecțiunea: 2. Apața – Cața,* de pe raza unităţilor administrativ-teritoriale: Homorod, Ormeniş şi Racoş – judeţul Braşov** |

**Secţiunea a 2-a**

**Motivul emiterii actului normativ**

|  |  |
| --- | --- |
| 1. Descrierea situaţiei actuale | Infrastructura feroviară publică din România reprezintă una din componentele principale ale sistemului naţional de transport.  În perioada 1993 – 1996 Parlamentul României a ratificat aderarea ţării noastre la următoarele convenţii şi acorduri internaţionale pentru integrarea reţelei feroviare naţionale în reţeaua europeană: Acordul european privind marile linii internaţionale de cale ferată (A.G.C.), Acordul european privind marile linii de transport combinat şi instalaţii conexe (A.G.T.C.) şi Proiectul privind realizarea căii ferate transeuropene (T.E.R.).  România urmăreşte integrarea reţelei feroviare în reţeaua feroviară europeană prin modernizarea acesteia în conformitate cu standardele europene (AGC, AGTC) şi promovează reabilitarea liniilor de cale ferată aferente Coridoarelor.  Tronsonul de cale ferată Brașov – Simeria este parte componentă a reţelelor AGC, AGTC, T.E.R și face parte din rețeaua feroviară TEN-T Core. Traseul conectează partea de vest cu partea de est a României, respectiv graniţa româno-ungară cu portul Constanţa și aparține Coridorului Rin – Dunăre (Nürnberg – Praga – Viena – Budapesta – Curtici – Simeria – Braşov – Bucureşti – Constanţa) care traversează România și are o lungime de 880,2 km, fiind cel mai folosit din reţeaua CNCF “CFR” SA, atât pentru traficul naţional de călători şi de marfă, cât şi pentru cel internaţional.  Realizarea şi derularea acestui proiect de investiţie face parte din strategia pe termen lung a C.N.C.F. „C.F.R.” – S.A, iar implementarea acestui proiect va contribui la îmbunătăţirea gradului de siguranţă al transportului de persoane şi bunuri şi la reducerea duratei de parcurs.  Până în prezent cea mai mare parte a lucrărilor sus menţionate s-au executat pe terenuri proprietate publică a statului, aflate în administrarea Ministerul Transporturilor, Infrastructurii și Comunicațiilor şi concesionate CNCF „C.F.R.” - S.A, care funcţionează sub autoritatea acestui minister.  Lucrarea de utilitate publică de interes naţional „*Reabilitarea liniei de cale ferată Braşov – Simeria, componentă a Coridorului Rin - Dunăre, pentru circulaţia trenurilor cu viteza maximă de 160 km/h, tronsonul Braşov - Sighișoara*, *subsecțiunea: 2. Apața – Cața*”, este parte componentă a reţelelor AGC, AGTC, T.E.R și face parte din rețeaua feroviară TEN-T Core  Procedurile de expropriere aplicabile sunt cele prevăzute de Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările si completările ulterioare şi de Hotărârea Guvernului nr. 53/2011 pentru aprobarea Normelor metodologice de aplicare a Legii nr. 255/2010, cu modificările si completările ulterioare, pentru acele imobile proprietate privată care constituie coridorul de expropriere aferent proiectului. |
| Realizarea şi derularea acestui proiect revine Companiei Naţionale de Căi Ferate “CFR” – S.A. şi face parte din strategia pe termen lung a acesteia.  În acest sens Compania Naţională de Căi Ferate „CFR” SA, are acordul Adunării Generale a Acţionarilor prin Hotărârea nr. 20 din 31.10.2019 .  În conformitate cu art. 5 din Legea nr. 255/2010, expropriatorul a întocmit o documentaţie tehnico – economică cuprinzând coridorul de expropriere stabilit pe baza studiului de fezabilitate în variantă finală şi lista proprietarilor imobilelor care constituie coridorul de expropriere aşa cum rezultă din evidenţele Agenţiei Naţionale de Cadastru şi Publicitate Imobiliară, care cuprinde sumele individuale aferente despăgubirilor estimate de către expropriator pe baza unui raport de evaluare întocmit, având în vedere expertizele întocmite şi actualizate de camerele notarilor publici.  Planul cu amplasamentul imobilelor a fost avizat de către Oficiul de Cadastru şi Publicitate Imobiliară Braşov pentru localităţile Homorod, Ormeniş şi Racoş – judeţul Braşov, situat pe amplasamentul lucrării menţionate.  Indicatorii tehnico – economici aferenţi obiectivului de investiţii au fost aprobaţi prin Hotărârea Guvernului nr. 340/2018 pentru aprobarea indicatorilor tehnico - economici ai obiectivului de investiţii „*Reabilitarea liniei de cale ferată Braşov – Simeria, componentă a Coridorului Rin - Dunăre, pentru circulaţia trenurilor cu viteza maximă de 160 km/h, tronsonul Braşov – Sighișoara”*. |
| 2. Schimbări preconizate | Pentru prezentul proiect de Hotărâre a Guvernului este necesară suma de **2.361.338,62 lei** aferentă imobilelor prevăzute în anexa nr. 2. Această valoare reprezintă suma despăgubirilor din Rapoartele de evaluare înaintate cu actul nr. 2019/07.02.2020, întocmite de către evaluatori autorizaţi ANEVAR, în conformitate cu dispoziţiile Legii nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare şi ale Hotărârii Guvernului nr. 53/2011 pentru aprobarea Normelor metodologice de aplicare a Legii nr. 255/2010, cu modificările şi completările ulterioare.  Astfel, în conformitate cu dispoziţiile legale în materie de expropriere rapoartele de evaluare se întocmesc avându-se în vedere expertizele întocmite şi actualizate de camerele notarilor publici, potrivit art. 111 alin. (5) din Legea nr. 227/2015 privind Codul Fiscal, cu modificările şi completările ulterioare, coroborate cu prevederile art. 8 alin (1) din anexa la Hotărârea Guvernului nr. 53/2011 pentru aprobarea Normelor metodologice de aplicare a Legii nr. 255/2010, cu modificările şi completările ulterioare, conform cărora *„expertul evaluator (…) este obligat să se raporteze la expertizele întocmite şi actualizate de camerele notarilor publici”*.  Prin prezentul proiect de act normativ se propune aprobarea amplasamentului şi declanşarea procedurilor de expropriere pentru imobilele proprietate privată care constituie coridorul de expropriere al lucrării, conform variantei finale a studiului de prefezabilitate, respectiv a variantei finale a studiului de fezabilitate, lista proprietarilor/deținătorilor imobilelor aşa cum rezultă din evidențele Agenției Naționale de Cadastru și Publicitate Imobiliară și ale unităţilor administrativ – teritoriale, precum și aprobarea sumelor individuale estimate de către expropriator, aferente despăgubirilor pentru imobilele proprietate privată care constituie coridorul de expropriere al lucrării de utilitate publică, de interes naţional, „*Reabilitarea liniei de cale ferată Braşov – Simeria, componentă a Coridorului Rin - Dunăre, pentru circulaţia trenurilor cu viteza maximă de 160 km/h, tronsonul Braşov - Sighișoara*, *subsecțiunea: 2. Apața – Cața”*, de pe raza unităţilor administrativ-teritoriale: Homorod, Ormeniş şi Racoş – judeţul Braşov, în valoare totală de **2.361.338,62 lei**, pentru un număr total de **546 imobile** proprietate privată, din care **522 imobile terenuri** în suprafaţă totală de **424.349,00 mp**, **13 imobile construcţii** în suprafaţă de **2.027,27 mp** şi **11 imobile** împrejmuire în lungime de **397,20 m**, prevăzute în anexa nr. 2. |
| 3. Alte informaţii | În vederea promovării proiectului de Hotărâre a Guvernului pentru exproprierea imobilelor sus menţionate, s-a întocmit documentaţia de specialitate, respectiv:  - Planuri cu amplasamentul lucrării care conţin imobilele ce constituie coridorul de expropriere al lucrării de utilitate publică, conform variantei finale a studiului de prefezabilitate, respectiv a variantei finale a studiului de fezabilitate, avizate de către reprezentanţii unităţilor administrativ teritoriale Homorod, Ormeniş şi Racoş – judeţul Braşov, recepţionate şi avizate de Oficiile de Cadastru şi Publicitate Imobiliară Braşov.  - Lista cuprinzând imobilele proprietate privată aparţinând proprietarilor persoane fizice sau juridice ce constituie coridorul de expropriere a fost realizată în baza evidenţelor unităţilor administrativ – teritoriale şi confirmată de acestea cu stampilă şi semnatură, ale Agenției Naționale de Cadastru și Publicitate Imobiliară, precum şi în baza documentelor care atestă dreptul de proprietate asupra imobilelor sau actelor de identitate ale titularilor dreptului de proprietate. Lista este de asemenea semnată de către evaluator autorizat şi face parte integrantă din Raportul de evaluare, fiind concluzia evaluatorului cu privire la despăgubirile ce se acordă pentru imobilele proprietate privată ce constituie coridorul de expropriere.  - Rapoartele de evaluare ale imobilelor proprietate privată care constituie coridorul de expropriere, sunt întocmite de către evaluatori autorizaţi ANEVAR, conform O.G. nr. 24/2011 privind unele măsuri în domeniul evaluării bunurilor, cu modificările şi completările ulterioare.  Planurile cu amplasamentul lucrării precum şi listele cuprinzând imobilele proprietate privată situate pe amplasamentul obiectivului de invesţii sunt aprobate/avizate de O.C.P.I. precum şi de U.A.T.-urile corespunzatoare.  Referitor la informațiile cuprinse în Anexa 2, facem următoarele precizări:  - pentru toate poziţiile în care se regăseşte menţiunea PROPRIETAR NEIDENTIFICAT\* - coloana 4, astfel cum reiese din evidenţele unităţilor administrativ-teritoriale, numele proprietarilor/ deţinătorilor vor fi identificate ulterior, în vederea completării documentaţiilor necesare pentru punerea în aplicare a măsurilor de expropriere în condiţiile legii.  - pentru pozițiile 523-533 la care nu se regăsesc date despre *Suprafaţa totală din acte a terenului (mp*) – la coloana 6 sau *Suprafaţa terenului expropriat (mp)* – la coloana 10, menționăm faptul că, imobilele respective (terenurile) sunt în proprietatea Statului Român, în administrarea Ministerul Transporturilor, Infrastructurii și Comunicațiilor și concesiunea CNCF „CFR –SA”, caz în care nu pot face obiectul exproprierii. Pe aceste terenuri aflate în proprietatea Statului Român există construcţii care au aparţinut CFR şi vândute către terţi*,* caz în care construcţiile fac obiectul exproprierii.   * în coloana 12 – au fost completate doar suprafețele construcțiilor clădiri, cu sau fără etaj, respectiv suprafața desfășurată a acestora (suma ariilor tuturor nivelelor - mp) * coloana 13 - se referă la constructii de tip împrejmuire/gard, respectiv lungimea acestora în metri.   Imobilele aflate în proprietatea privată de pe raza unităţilor administrativ-teritoriale Homorod, Ormeniş şi Racoş – judeţul Braşov*,* precum și terenurile la dispoziția Comisiilor Locale de Fond Funciar, pot fi trecute în domeniul public al statului, administrarea Ministerul Transporturilor, Infrastructurii și Comunicațiilor și concesiunea CNCF „CFR –SA” doar la solicitarea expresa a UAT-urilor, temeinic motivată şi urmată de aprobare a Consiliului Local prin hotărâre (HCL).  Menţionăm faptul că nu au fost emise până în prezent hotărâri pentru acordarea despăgubirilor pentru imobilele ce fac obiectul prezentului proiect de hotărâre a Guvernului.  Precizăm că o parte din imobilele proprietate privată ce fac obiectul prezentului proiect de act normativ nu au fost înscrise în cartea funciară de către proprietarii acestora potrivit Legii nr. 7/1996 a cadastrului şi a publicităţii imobiliare, republicată, cu modificările şi completările ulterioare.  De asemenea, menţionăm că pe coridorul de expropriere nu s-au identificat imobile ce ar putea constitui monumente istorice sau zone de protecţie a acestora.  Pentru imobilele cu destinaţia de locuinţe afectate de lucrarea de utilitate publică, de interes naţional, „*Reabilitarea liniei de cale ferată Braşov – Simeria, componentă a Coridorului Rin - Dunăre, pentru circulaţia trenurilor cu viteza maximă de 160 km/h, tronsonul Braşov - Sighișoara*, *subsecțiunea: 2. Apața – Cața”*, vor fi avute în vedere şi dispoziţiile art. 29 alin. 2 din Legea nr. 33/1994 privind exproprierea pentru cauză de utilitate publică, republicată, cu modificările şi completările ulterioare şi ale Legii nr. 255/2010 cu modificările şi completările ulterioare.  Pentru imobilele care au fost identificate ca fiind în proprietate privată a unităților administrativ – teritoriale, se vor aplica dispozițiile art. 3 din Legea nr. 255/2010, cu modificările și completările ulterioare, portivit cărora: ”*Potrivit prevederilor prezentei legi pot fi expropriate bunurile imobile proprietate a persoanelor fizice sau persoanelor juridice, cu sau fără scop lucrativ, şi a oricăror alte entităţi, precum şi cele aflate în proprietatea privată a comunelor, oraşelor, municipiilor şi judeţelor, pe care se realizează lucrările de utilitate publică de interes naţional, judeţean şi local*.” |

**Secţiunea a 3-a**

**Impactul socio – economic al proiectului de act normativ**

|  |  |
| --- | --- |
| 1. Impactul macroeconomic | Realizarea lucrărilor de reabilitare va conduce la creşterea vitezei tehnice a trenurilor de călători şi de marfă, la reducerea duratei de parcurs cât şi la sporirea confortului şi siguranţei circulaţiei. |
| 11. Impactul asupra mediului concurenţial şi domeniul ajutoarelor de stat | Proiectul de act normativ nu are impact în acest domeniu |
| 2. Impactul asupra mediului de afaceri | Finalizarea acestui obiectiv duce la îmbunătăţirea condiţiilor mediului de afaceri. |
| 21. Impactul asupra sarcinilor   administrative | Proiectul de act normativ nu are impact în acest domeniu |
| 22. Impactul asupra întreprinderilor mici şi mijlocii | Proiectul de act normativ nu are impact în acest domeniu |
| 3. Impactul social | Realizarea acestui obiectiv prezintă avantaje tehnice, economice şi sociale, având un impact pozitiv asupra aşezărilor umane şi a altor obiective din vecinătatea căii ferate. |
| 4. Impactul asupra mediului | Proiectul de act normativ nu are impact în acest domeniu |
| 5.Alte informaţii | Nu au fost identificate |

**Secţiunea a 4-a**

**Impactul financiar asupra bugetului general consolidat, atât pe termen scurt, pentru anul în curs, cât şi pe termen lung (5 ani)**

- mii lei

|  |  |  |  |  |  |  |
| --- | --- | --- | --- | --- | --- | --- |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **1.** Modificări ale veniturilor bugetare, plus/minus, din care:  a) buget de stat, din acesta:  (i) impozit pe profit;  (ii)impozit pe venit.  b) bugete locale:  (i) impozit pe profit  c) bugetul asigurărilor sociale de stat:  (i) contribuţii de asigurări | **-** | **-** | **-** | **-** | **-** | **-** |
| 2. Modificări ale cheltuielilor bugetare, plus/minus, din care:  a) buget de stat, din acesta:  (i) cheltuieli de personal  (ii) bunuri şi servicii  b) bugete locale:  (i) cheltuieli de personal  (ii) bunuri şi servicii  c) bugetul asigurărilor sociale de stat: (i) cheltuieli de personal  (ii) bunuri şi servicii | **-** | **-** | **-** | **-** | **-** | **-** |
| 3. Impact financiar, plus/minus, din care:  (i) buget de stat  (ii) bugete locale | **-** | **-** | **-** | **-** | **-** | **-** |
| 4. Propuneri pentru acoperirea creşterii cheltuielilor bugetare | **-** | | | | | |
| 5. Propuneri pentru a compensa scăderea veniturilor bugetare | **-** | | | | | |
| 6. Calcule detaliate privind fundamentarea modificărilor veniturilor şi/sau cheltuielilor bugetare | **-** | | | | | |
| 7. Alte informaţii | Sumele individuale estimate de către expropriator aferente despăgubirilor pentru imobilele proprietate privată situate pe amplasamentul lucrării de utilitate publică de interes naţional mai sus menţionată, în cuantum de **2.361.338,62 lei** și sunt alocate de la *bugetul de stat prin bugetul Ministerul Transporturilor, Infrastructurii și Comunicațiilor, în conformitate cu Legea bugetului de stat pe anul 2020, nr. 5/2020,* la cap. 84.01„Transporturi”, titlul 58 „Proiecte cu finantare din fonduri externe nerambursabile aferente cadrului financiar 2014 – 2020”, articolul 58.30 „Mecanismul pentru Interconectarea Europei”. | | | | | |

**Secţiunea a 5-a**

**Efectele proiectului de act normativ asupra legislaţiei în vigoare**

|  |  |
| --- | --- |
| 1.Măsuri normative necesare pentru aplicarea prevederilor proiectului de act normativ  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;  b) acte normative ce urmează a fi elaborate în vederea implementării noilor dispoziţii. | După finalizarea procedurilor de expropriere a imobilelor prevăzute în Anexa nr. 2, va fi elaborat un act normativ pentru înscrierea acestora în inventarul centralizat al bunurilor domeniului public al statului, aprobat prin *H.G. nr. 1705/2006 pentru aprobarea inventarului centralizat al bunurilor din domeniul public al statului*, cu modificările și completările ulterioare |
| 11. Compatibilitatea proiectului de act normativ cu legislaţia în domeniul achiziţiilor publice. | Proiectul de act normativ nu se referă la acest subiect. |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Proiectul de act normativ nu se referă la acest subiect. |
| 3. Măsuri normative necesare aplicării directe a actelor normative comunitare | Proiectul de act normativ nu se referă la acest subiect. |
| 4. Hotărâri ale Curţii de Justiţie a Uniunii Europene | Proiectul de act normativ nu se referă la acest subiect. |
| 5. Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect. |
| 6. Alte informaţii | Nu au fost identificate. |

**Secţiunea a 6-a**

**Consultările efectuate în vederea elaborării proiectului de act normativ**

|  |  |
| --- | --- |
| 1. Informaţii privind procesul de consultare cu organizaţii neguvernamentale, institute de cercetare şi alte organisme implicate | Prezentul act normativ a fost afisat pe site-ul Ministerul Transporturilor, Infrastructurii și Comunicațiilor. |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii de Guvern nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | Nu necesită avizarea |
| 6. Alte informaţii | Nu au fost identificate |

**Secţiunea a 7-a**

**Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 1. Informarea societăţii civile cu privire la necesitatea elaborării proiectului de act normativ | Proiectul prezentului de act normativ a îndeplinit procedura prevăzută de dispoziţiile Legii nr. 52/2003 privind transparenţa decizională în administraţia publică, republicată. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Actul normativ nu produce niciun impact asupra mediului |
| 3. Alte informaţii | Nu au fost identificate |

**Secţiunea a 8-a**

**Măsuri de implementare**

|  |  |
| --- | --- |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Prezentul act normativ nu se referă la acest domeniu. |
| 2. Alte informaţii | Nu au fost identificate |

Pentru considerentele de mai sus, am elaborat prezentul proiect de Hotărâre a Guvernului privind **aprobarea amplasamentului şi a declanşării procedurii de expropriere a imobilelor proprietate privată care constituie coridorul de expropriere aflat pe amplasamentul lucrării de utilitate publică de interes naţional „*Reabilitarea liniei de cale ferată Braşov – Simeria, componentă a Coridorului Rin-Dunăre, pentru circulaţia trenurilor cu viteza maximă de 160 km/h, tronsonul Braşov – Sighișoara”*, *subsecțiunea: 2. Apața – Cața,* de pe raza unităţilor administrativ-teritoriale: Homorod, Ormeniş şi Racoş – judeţul Braşov**, care, în forma prezentată, a fost avizat de ministerele interesate şi pe care îl supunem aprobării.

**MINISTRUL TRANSPORTURILOR, INFRASTRUCTURII**

**ŞI COMUNICAŢIILOR, INTERIMAR**

**LUCIAN NICOLAE BODE**

**AVIZĂM FAVORABIL:**

**MINISTRUL FINANȚELOR PUBLICE, INTERIMAR**

**VASILE - FLORIN CÎŢU**

**MINISTRUL JUSTIŢIEI, INTERIMAR**

**CĂTĂLIN MARIAN PREDOIU**

**SECRETAR DE STAT**

**SECRETAR GENERAL**

**ŞTEFANIA GABRIELLA FERENCZ**

**DIRECȚIA AVIZARE**

**DIRECTOR**

**DANIELA DEUŞAN**

**DIRECȚIA ECONOMICĂ**

**DIRECTOR**

**LAURA DIANA GÎRLĂ**

**DIRECŢIA GENERALĂ ORGANISMUL**

**INTERMEDIAR PENTRU TRANSPORT**

**DIRECTOR GENERAL**

**MARIAN CĂTĂLIN COSTACHE**

**DIRECŢIA GENERALĂ INVESTIȚII PROIECTE**

**STRATEGICE ȘI MONITORIZARE PROIECTE**

**DIRECTOR GENERAL**

**MIHAELA MOCANU**

**DIRECŢIA ACHIZIŢII PUBLICE ŞI ADMINISTRAREA DOMENIULUI PUBLIC**

**DIRECTOR**

**GEORGETA MAGDALENA BRATU**

**DIRECŢIA TRANSPORT FEROVIAR**

**DIRECTOR**

**SIMONA NICOLETA ISTRATE**

**C.N.C.F. „C.F.R.” – S.A.**

**DIRECTOR GENERAL**

**MARIAN MARIUS CHIPER**

Pagină semnături la Nota de Fundamentare a proiectului de Hotărâre a Guvernului privind aprobarea amplasamentului şi a declanşării procedurii de expropriere a imobilelor proprietate privată care constituie coridorul de expropriere aflat pe amplasamentul lucrării de utilitate publică de interes naţional „*Reabilitarea liniei de cale ferată Braşov – Simeria, componentă a Coridorului Rin-Dunăre, pentru circulaţia trenurilor cu viteza maximă de 160 km/h, tronsonul Braşov – Sighișoara”*, *subsecțiunea: 2. Apața – Cața,* pentru unităţile administrative: Homorod, Ormeniş şi Racoş – judeţul Braşov

**DIRECTOR GENERAL ADJUNCT INVESTIŢII**

**ELENA MIHAELA PAVEL**

**DIRECTOR FINANCIAR**

**SORINA BAICU**

**DIRECTOR OPERAŢIUNI FINANCIARE**

**CORNELIU CREŢU**

**DIRECTOR DIRECŢIA JURIDICĂ**

**CLAUDIU STROE**

**D.P.D.I. D.S.C.F.I. D.I.**

**ADRIAN DRAGOMIRESCU IULIAN BLEOTU MONICA MIHĂILEANU**

**SAACE SGFR UMP 3**

**LIVIU DRĂGAN FLORINA MARIN COAPŞI GEORGIAN**

Ex. unic

10.02.2020

Red. c. jr. N.T.

Pagină semnături la Nota de Fundamentare a proiectului de Hotărâre a Guvernului privind aprobarea amplasamentului şi a declanşării procedurii de expropriere a imobilelor proprietate privată care constituie coridorul de expropriere aflat pe amplasamentul lucrării de utilitate publică de interes naţional „*Reabilitarea liniei de cale ferată Braşov – Simeria, componentă a Coridorului Rin-Dunăre, pentru circulaţia trenurilor cu viteza maximă de 160 km/h, tronsonul Braşov – Sighișoara”*, *subsecțiunea: 2. Apața – Cața,* pentru unităţile administrative: Homorod, Ormeniş şi Racoş – judeţul Braşov.